ang payamot na ni labadre sinasabi ko'lawit yata ang pusod ng mga nangako. mang beteng, anong oras po ba darating? ang usisa na ni kapitang andoy. pinawisan ng malamig ang binata at matagal din bago nakasagot: ang sabi ko po ay ika walo. bakit wala pa hanggang ngayon? ang lahok ni labadre. talagang gayon po tayong pilipino: pag sinabing ika walo ay antayin mo sa ika labing dalawa. ang katwiran ni beteng. samakatwid ay mamiya pa sila darating ang pandidilat na ni labadre. malaking siste! ang yamot na ni kapitang andoy pati si artemyo ay nawala na ah!. nagbingibingihan si beteng nguni'naglalagablab ang loob. ang poot niya ay kay labadre nabubuhos. sino bang hayop ito? ang tanong sa sarili. kay luwag ng kuwelyo! kay iksi ng amerikana! tambakan yata ng basura ang bibig sa walang sawang pagnganga! pausok ng pausok ng tabako at bibig na lamang niya ang naririnig. sulot ng sulot sa kapitang andoy na parang binubaeng gumigiri. dapat ngang kainisan ni beteng.